OpenLLM-France/wikimedia huggingface dataset:
# Les Pedrusques

Les Pedrusques és un indret del terme municipal d'Abella de la Conca, a la comarca del Pallars Jussà.
Se situa prop de l'extrem nord-oest del terme municipal, al costat de ponent del barranc de Gassó i de la Pista del Petrol. És al sud del Pas la Vena i al sud-est de la Collada de Feixanet, al sud-oest del Planell del Congost. És just al nord d'on comença la part del curs del barranc que marca un profund solc en el territori. Pertany a la partida de les Collades.

## Etimologia

Es tracta d'un topònim romànic modern, de caràcter descriptiu: es tracta del nom d'un territori que és un pedruscall, és a dir, que hi són abundoses les pedres grosses, disperses.

## Enllaços externs

* Les Pedrusques en el seu entorn, a l'Institut Cartogràfic de Catalunya
# Albert Rusiñol i Prats

Albert Rusiñol i Prats (Barcelona, 5 d'agost de 1862 - Barcelona, 13 de març de 1928) fou un empresari i polític català, germà de Santiago Rusiñol i Prats.

## Biografia

Albert Pere Lluís Rusiñol i Prats va néixer a Barcelona, fill de Joan Rusiñol i Andreu, natural de Manlleu, i d'Amàlia Prats i Caravent, de Barcelona. Quan el seu germà Santiago decidí dedicar-se plenament a la pintura, Albert s'encarregà de la gestió de les empreses familiars, la filatura Rusiñol Hermanos de Manlleu. Va fundar l'Associació de Fabricants del Ter i fou diputat per Vic pel Partit Liberal a les eleccions generals espanyoles de 1893. Fou nomenat president de l'associació empresarial Foment del Treball Nacional de 1899 a 1901. El 1899 va mantenir un enfrontament amb el govern dirigit per Camilo Polavieja i Francisco Silvela, encapçalant una campanya demanant un concert econòmic per a Catalunya. Però mostrà un tarannà més conciliador durant el Tancament de Caixes.
El 1900 fou vicepresident de l'Assemblea de Cambres de Comerç d'Espanya i delegat del govern a l'Exposició Universal de París. Poc després, influït per Enric Prat de la Riba, ingressà a la Lliga Regionalista, de la qual fou elegit president el 1902 i diputat per Vic a les eleccions generals espanyoles de 1905 i 1923 i per Barcelona a les eleccions generals espanyoles de 1901, 1903, 1914, 1916, 1918, 1919 i 1920. També fou senador per la província de Tarragona el 1907 i president del Banc Vitalici d'Espanya el 1926. Durant la dècada de 1920 fou president del Círculo Ecuestre.
Va morir el 13 de març de 1928, poc després de ser intervingut quirúrgicament.

## Referències

* ↑ Registre de Naixements de l'Ajuntament de Barcelona, any 1862, llibre 3r, foli 83, número de registre 3522.
* ↑ «Los que mueren - Alberto Rusiñol». La Vanguardia, 14-03-1928, pàg. 9.
* ↑ A la inscripció de naixement d'Albert Rusiñol i Prats el segon cognom de la mare apareix com a Carabent.
* ↑ Informació sobre Albert Rusiñol i Prats al web del Senat d'Espanya (castellà)
* ↑ «Historia del Club» (en castellà). [Consulta: 27 octubre 2023].
* ↑ «El señor Rusiñol». La Vanguardia, 13-03-1928, pàg. 12.

## Bibliografia

* Mendoza, Cristina. Ramon Casas, Retrats al carbó. Sabadell: Editorial AUSA, 1995, p. 282pp. (catàleg). ISBN 84-8043-009-5.

## Enllaços externs

* «Albert Rusiñol i Prats». Gran Enciclopèdia Catalana. Barcelona: Grup Enciclopèdia Catalana.
* Fitxa del Congrés dels Diputats (castellà)

## Vegeu també

* Casa Jaume Rusiñol
* Cau Faluga
* Colònia Rusiñol
# Gradient de pressió

El gradient de pressió en les ciències de l'atmosfera (meteorologia, climatologia i camps relacionats) i típicament de l'atmosfera terrestre, més generalment de qualsevol fluid és una quantitat física que descriu en quina direcció i a quina taxa canvia la pressió al voltant d'una localitat determinada. El gradient de pressió s'expressa en unitats de pressió per unitat de llargada. En el sistema internacional d'unitats es fa servir el pascal per metre (Pa/m).

## Descripció matemàtica

Assumint que la pressió p és una quantitat intensiva, és a dir, una funció contínua i diferenciable de tres dimensions (sovint anomenat un camp escalar) que
    $p=p(x,y,z)$
on x, y i z són coordenades cartesianes de la localitat que interessa, aleshores el gradient de pressió és una quantitat vectorial definida com
    $\nabla p={\begin{pmatrix}{\frac {\partial p}{\partial x}},{\frac {\partial p}{\partial y}},{\frac {\partial p}{\partial z}}\end{pmatrix}}$

## Interpretació física

Estrictament parlant el concepte de gradient de pressió és una caracterització local de l'aire (o fluid)

## Importància en el temps i el clima

Les diferències en la pressió de l'aire en dues localitats són crítiques en el pronòstic meteorològic i el clima. El gradient de pressió és una de les forces principals sobre l'aire quan es mou en forma de vent. Cal remarcar que la força de gradient de pressió va de les zones d'alta pressió a les de baixa pressió en direcció oposada al mateix gradient de pressió.

## Referències

* Edward N. Lorenz (1967) The nature and theory of the general circulation of atmosphere, World Meteorological Organization, Publication No. 218, Geneva, Switzerland.
* Robert G. Fleagle and Joost A. Businger (1980) An Introduction to Atmospheric Physics, Second Edition, Academic Press, International Geophysics Series, Volume 25, ISBN 0-12-260355-9.
* John M. Wallace and Peter V. Hobbs (2006) Atmospheric Science: An Introductory Survey, Second Edition, Academic Press, International Geophysics Series, ISBN 0-12-732951-X.

## Enllaços externs

* IPCC Third Assessment Report
# Cultura de San Francisco

La Cultura de San Francisco o Complex Agroterrisser de San Francisco és la més antiga manifestació d'assentaments de grups agroterrissers del Nord-oest argentí. Es va desenvolupar entre l'any 600 aC. fins al començament de la nostra era a les valls orientals de la província de Jujuy, el que correspon políticament en l'actualitat als departaments San Pedro, Ledesma i Santa Bàrbara i part dels del Carmen, San Antonio, Palpalá i Doctor Manuel Belgrano.
El lloc de Moralito és el que ofereix la col·lecció més completa d'aquesta manifestació cultural. Aquest jaciment arqueològic està situat a 2 km de la localitat d'Arrayanal, departament de San Pedro, a 550 msnm.
Van sobresortir en la ceràmica decorada amb rostres humans i representacions d'animals. En pedra, van fer morters, destrals polides i puntes de projectil. La terrisseria es pot classificar en dos grans grups:
* Arroyo del Medio: de color gris o negre, decorada amb línies i punts incisos realitzats per mitjà d'objectes punxants que deixaven la seva empremta en solcar la superfície dels atuells.
* El Infante: es mostra gruixuda, tosca, de color taronja; amb ella van fabricar grans atuells i urnes funeràries a les quals van adossar figures zoomorfes i antropomorfes.
Practicaven la caça i conreaven blat de moro, fesols, carabassó i quinoa.

## Referències

* 1 2 3 Jara, Rosario. Arqueología e historia del valle del río San Francisco y zonas vecinas (en castellà). Parque Nacional Calilegua - Municipalidad de Libertador General San Martín, p. 7-40.
* ↑ «Cultura San Francisco» (en castellà). Pueblos originarios.

## Vegeu també

* Cultures agroterrisseres a l'Argentina
* Història precolombina de l'Argentina

## Enllaços externs

* «Complejo Cultural y Natural de La Viña en San Salvador de Jujuy: desde lo académico, una propuesta para todo público por el Dr. Jorge Alberto Kulemeyer» (en castellà). Domine Cultural, 4. Arxivat de l'original el 2007-06-07 [Consulta: 2 octubre 2019].
# Cantó de Pont-d'Ain

El cantó de Pont-d'Ain és un cantó francès del departament de l'Ain, situat al districte de Bourg-en-Bresse. Té 11 municipis i el cap és Pont-d'Ain.

## Municipis

* Certines
* Dompierre-sur-Veyle
* Druillat
* Journans
* Neuville-sur-Ain
* Pont-d'Ain
* Priay
* Saint-Martin-du-Mont
* Tossiat
* La Tranclière
* Varambon

## Història

Llista dels consellers generals successius :
| Data d'elecció | Identitat | Partit |
| 1945-19.. | M. Ferrand | radical |
| 19..-19.. | M. Favellet | Divers gauche, després SFIO |
| 19..-1992 | Jacques Boyon | UDR, després RPR |
| 1992- | Serge Fondraz | Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 6.663 | 7.516 | 7.892 | 8.853 | 9.975 | 11.265 | 13.359 |
| A partir de 1990: Població sense dobles comptes |||||||
# Les Pedreres

«Les Pedreres» té aquests significats:
* Les Pedreres (les Borges Blanques), accident geogràfic a les Borges Blanques, les Garrigues
* Les Pedreres (Camós), nucli de població al municipi de Camós, Pla de l'Estany
* Les Pedreres (Porqueres), nucli de població al municipi de Porqueres, Pla de l'Estany
* Les Pedreres (Riudecanyes), elevació del terreny a Riudecanyes, al Baix Camp
* Les Pedreres (Santa Oliva), nucli de població de Santa Oliva, al Baix Penedès
* Les Pedreres (Girona), barri de la ciutat de Girona, al Gironès
# Anacroneuria flavominuta

Anacroneuria flavominuta és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Centreamèrica: Panamà.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Jewett, 1958. Am. Midl. Nat. 60(1):167.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Smithsonian Tropical Research Institute (anglès)
* ↑ Anacroneuria starki, a New Species from Nicaragua (Plecoptera: Perlidae) (anglès)
* ↑ Anacroneuria from Mexico and upper Mesoamerica (Plecoptera: Perlidae) (anglès)
* ↑ Stoneflies (Plecoptera: Perlidae) of Nicaragua Arxivat 2016-03-03 a Wayback Machine. (anglès)
* ↑ Stoneflies of the Genus Anacroneuria from Mexico and Central America (Plecoptera) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):155.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:317.
* Stark & Kondratieff, 2004. Monographs of the Western North American Naturalist 2:21.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 20 novembre 2011].

## Enllaços externs

* Perlidae Species Listing (anglès)
# Kurt Asle Arvesen

Kurt Asle Arvesen (Molde, 9 de febrer de 1975) és un ciclista noruec, ja retirat, que fou professional entre el 1998 i el 2011.
Durant la seva carrera esportiva destaquen dues etapes del Giro d'Itàlia i una del Tour de França, així com 7 campionats de Noruega, cinc en ruta i dos de contrarellotge. Va disputar els Jocs Olímpics d'Estiu de 2000, 2004 i 2008.
Un cop retirat, ha fet de director esportiu al Team Sky (2012-2016) i Uno-X Hydrogen Development Team (des del 2017). El març de 2017 va firmar un contracte amb Eurosport per fer de comentarista al canal.

## Palmarès

* 1996
** 1r a la Roserittet
* 1997
** Campió del món en ruta sub-23
** Campió de Noruega en ruta
* 1998
** Campió de Noruega en ruta
* 2001
** Campió de Noruega de contrarellotge
** Vencedor d'una etapa de la Sun Tour
* 2002
** Campió de Noruega en ruta
** 1r al Tour de Schynberg
** 1r a la Volta a Suècia
** Vencedor d'una etapa de la Volta a Dinamarca
* 2003
** Vencedor d'una etapa del Giro d'Itàlia
* 2004
** 1r a la Volta a Dinamarca
** 1r a la CSC Classic
* 2006
** Campió de Noruega de contrarellotge
** 1r a la Ster Elektrotoer
* 2007
** 1r a la Volta a Dinamarca i vencedor d'una etapa
** 1r al Gran Premi Herning
** Vencedor d'una etapa del Giro d'Itàlia
* 2008
** Campió de Noruega en ruta
** 1r al Gran Premi E3
** Vencedor de l'11a etapa del Tour de França
* 2009
** Campió de Noruega en ruta

### Resultats al Tour de França

* 2004. 123è de la classificació general
* 2005. 89è de la classificació general
* 2007. 67è de la classificació general
* 2008. 57è de la classificació general. Vencedor de l'11a etapa
* 2009. No surt (11a etapa)

### Resultats a la Volta a Espanya

* 2006. 46è de la classificació general

### Resultats al Giro d'Itàlia

* 2003. Abandona
* 2007. 62è de la classificació general. Vencedor d'una etapa

## Referències

* ↑ Benson, Daniel «Arvesen to retire at the end of the season». , 14-08-2011 [Consulta: 6 gener 2012].
* ↑ «National Championship, Road, Elite, Norway». Cycling Archives. [Consulta: 6 abril 2015].
* ↑ ONLUS®, Museo del Ciclismo Associazione Culturale. «Museo del Ciclismo - Kurt-Asle ARVESEN» (en italià). [Consulta: 27 octubre 2023].
* ↑ «Olympedia – Kurt Asle Arvesen». [Consulta: 27 octubre 2023].
* ↑ «Coaching role for Arvesen at Team Sky». , 02-11-2011 [Consulta: 6 gener 2012].
* ↑ «Uno – X Pro Cycling Team». UCI.org. Union Cycliste Internationale. Arxivat de l'original el 7 gener 2021. [Consulta: 7 gener 2021].
* ↑ Birkeland, Erik. «Ny jobb for Arvesen: – Jeg kjenner rittene vi skal kommentere» (en noruec), 22-03-2017. [Consulta: 29 març 2017].

## Enllaços externs

* Fitxa de Kurt Asle Arvesen a sitiodeciclismo.net
* Web personal (noruec) (anglès)
# Cantó de Pompey

El cantó de Pompey és un cantó francès del departament de Meurthe i Mosel·la, situat al districte de Nancy. Té sis municipis i el cap és Pompey.

## Municipis

* Champigneulles
* Frouard
* Marbache
* Maxéville
* Pompey
* Saizerais

## Història

Llista dels consellers generals successius :
| Data d'elecció | Identitat | Partit |
| 1973-1976 | Gérard Thirion | Divers gauche |
| 1976-1982 | Michel Antoine | PCF |
| 1982-1988 | Antoine Trogrlic | PS |
| 1988-1994 | Jacques Chérèque | PS |
| 1994- | Jean-Marie Ulrich | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 24.895 | 28.001 | 31.548 | 33.001 | 31.662 | 31.337 | 30.573 |
| A partir de 1990: Població sense dobles comptes |||||||
# Riverside (Utah)

Riverside és una concentració de població designada pel cens dels Estats Units a l'estat de Utah. Segons el cens del 2000 tenia 678 habitants.

## Demografia

Segons el cens del 2000, Riverside tenia 678 habitants, 196 habitatges, i 167 famílies. La densitat de població era de 38,9 habitants per km².
Dels 196 habitatges en un 51% hi vivien nens de menys de 18 anys, en un 79,1% hi vivien parelles casades, en un 4,1% dones solteres, i en un 14,3% no eren unitats familiars. En l'11,7% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,46 i el nombre mitjà de persones que vivien en cada família era de 3,8.
Per edats la població es repartia de la següent manera: un 38,9% tenia menys de 18 anys, un 9,6% entre 18 i 24, un 24,5% entre 25 i 44, un 16,8% de 45 a 60 i un 10,2% 65 anys o més.
L'edat mediana era de 27 anys. Per cada 100 dones de 18 o més anys hi havia 98,1 homes.
La renda mediana per habitatge era de 46.875 $ i la renda mediana per família de 49.821 $. Els homes tenien una renda mediana de 36.845 $ mentre que les dones 24.417 $. La renda per capita de la població era de 14.727 $. Entorn del 12% de les famílies i el 15,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Riverside». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Riverside». American Fact Finder. Oficina del Cens dels Estats Units, 12-01-2010.
# Pipistrellus (subgènere)

Pipistrellus és un subgènere de ratpenats vespertiliònids format per 32 espècies.

## Taxonomia

* Ratpenat de Taiwan, Pipistrellus abramus
* Ratpenat d'Adams, Pipistrellus adamsi
* Ratpenat de Kenya, Pipistrellus aero
* Ratpenat de Nova Guinea, Pipistrellus angulatus
* Ratpenat de Kelaart, Pipistrellus ceylonicus
* Ratpenat muntà de Nova Guinea, Pipistrellus collinus
* Ratpenat de l'Índia, Pipistrellus coromandra
* Ratpenat desèrtic, Pipistrellus deserti
* Ratpenat de Honshu, Pipistrellus endoi
* Pipistrellus hanaki
* Pipistrellus hesperidus
* Ratpenat americà occidental, Pipistrellus hesperus
* Ratpenat d'Aellen, Pipistrellus inexspectatus
* Ratpenat de Java, Pipistrellus javanicus
* Ratpenat de vores clares, Pipistrellus kuhlii
* Ratpenat canari, Pipistrellus maderensis
* Ratpenat de Minahassa, Pipistrellus minahassae
* Pipistrellus murrayi
* Ratpenat suau, Pipistrellus nanulus
* Ratpenat fals, Pipistrellus nathusii
* Ratpenat tènue, Pipistrellus papuanus
* Ratpenat del sud de la Xina, Pipistrellus paterculus
* Ratpenat de Daar-es-Salaam, Pipistrellus permixtus
* Pipistrel·la, Pipistrellus pipistrellus
* Ratpenat soprano, Pipistrellus
* Pipistrellus raceyi
* Pipistrellus rueppellii
* Ratpenat rovellat, Pipistrellus rusticus
* Ratpenat d'ales estretes, Pipistrellus stenopterus
* Ratpenat de les illes Bonin, Pipistrellus sturdeei
* Pipistrellus subflavus
* Ratpenat de Watts, Pipistrellus wattsi
* Ratpenat de l'oest d'Austràlia, Pipistrellus westralis

## Referències

* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Sergo Kotrikadze

Sergo Kotrikadze (Chokhatauri, 9 d'agost de 1936 - Estocolm, 3 de maig de 2011) fou un futbolista georgià de la dècada de 1960.
Fou 2 cops internacional amb la selecció de la Unió Soviètica amb la qual participà en la Copa del Món de futbol de 1962.
Pel que fa a clubs, defensà els colors de FC Dinamo Tbilisi i FC Torpedo Kutaisi.

## Referències

* ↑ Trifonov, Dmitry. «Soviet Union and Russian Players' in the World Cup Final Tournaments». RSSSF, 12-01-2007.
* ↑ «Kotrikadze Sergey Parmenovich». KLISF. [Consulta: 17 març 2010].
# Ninsar (mitologia)

Ninsar (en sumeri 𒀭𒊩𒌆𒊬, dNIN.SAR) va ser, segons la mitologia sumèria, una deessa associada a la preparació de la carn. Un dels seus epítets era «aquella que fa el menjar bo». Era adorada principalment a Nippur.
Al poema èpic sumeri Enki i Ninhursag es diu que Isimud, assistent diví d'Enki, va aconsellar a aquest déu que mantingués relacions sexuals amb la seva filla Ninsar. De la unió va néixer Ninkurra. Més tard, Enki es va relacionar amb Ninkurra amb la que va tenir Uttu. Enki després d'aquestes relacions va veure com Ninhursag, la seva esposa, es va venjar d'ell causant-li vuit malalties. Va treure la llavor que Enki havia posat a la seva néta Uttu amb la que va crear les plantes i va marxar ben lluny. Més tard Enlil i els Anunnaki, amb ajuda d'una guineu, van portar a Ninhursag al costat d'Enki. Ninhursag havia jurat no «veure'l amb bons ulls» fins al dia de la seva mort. Finalment va accedir a desfer el conjur i va crear vuit deïtats per sanar cada una de les malalties d'Enki.

## Referències

* ↑ Asher-Greve, Julia M; Joan G. Westenholz. Goddesses in Context: On Divine Powers, Roles, Relationships and Gender in Mesopotamian Textual and Visual Sources. Friburg; Gotinga: Academic Press; Vandenhoeck & Ruprecht, 2013, p. 55. ISBN 9783727817380.
* ↑ Clayton, Matt. Mitología sumeria. Freehold (N.J.): Refora Pub., 2020, p. 12-14.
# Alt de la Pedrosa

L'Alt de la Pedrosa és un altiplà del Massís del Montgrí al nord del poble de l'Estartit dins del municipi de Torroella de Montgrí. És el límit oriental de la part continental del Massís del Montgrí que reapareix al cap d'un quilòmetre mar endins amb la Meda Gran. Separat de les Maures (Roca Maura i Torre Moratxa) pel Torrent d'en Planes que davalla en direcció nord-oest/sud-est. El límit nord-oest estaria al Puig Torró. A l'est i al nord hi ha la mar Mediterrània amb qui forma gairebé un continu de penya-segats només interromputs esporàdicament per torrents (de nord a sud: Còrrec de la Cala Pedrosa, Còrrec de la Sardina, còrrec de la Calella) que acaben en platges de blocs i còdols. L'elevació és abrupta i amb un fort pendent en el vessant sud, però planera un cop a dalt amb una elevació màxima de 138 msnm que davallen suaument fins que no s'enfila algun dels còrrecs. L'accés per carretera només és possible per la pista forestal que travessa el massís de l'Estartit a l'Escala que voreja el torrent d'en Planes. Des d'aquesta pista es pot arribar a la Base LORAN, que és l'única construcció evident del paratge a banda d'escadusseres i mig derruïdes tanques de pedra seca. Hi ha també antigues pedreres al límit nord-oest al vessant sud-est del Puig Torró. És el punt per on discorren els camins que menen a Cala Calella, al Golfet del Falaguer, Cala Pedrosa o Cala Ferriol.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# KEK

La KEK (del japonès: 高エネルギー加速器研究機構 Kō Enerugī Kasokuki Kenkyū Kikō, o en traducció anglesa, High Energy Accelerator Research Organization) és una organització de recerca de física d'altes energies a Tsukuba, (Prefectura d'Ibaraki, Japó). Els seus dos acceleradors de partícules més importants són el sincrotró de 12 GeV i el col·lisionador KEKB d'electrons-positrons.
Makoto Kobayashi (Professor emèrit del KEK) ha estat un dels tres guardonats en el premi Nobel de física de 2008.

## Referències

* ↑ «History». KEK. [Consulta: 12 agost 2016].

## Enllaços externs

* http://www.kek.jp/intra-e/index.html Arxivat 2011-05-24 a Wayback Machine.
# Teatre Comèdia

«Teatre Comèdia» té aquests significats:
* Cinema Comèdia o Teatre de la Comèdia de Barcelona
* Teatre de la Comedia de Madrid
* Teatro La Comedia de San José (Costa Rica)